Persoanele fizice trebuie să-și declare veniturile și să-și stabilească impozitul și contribuțiile sociale de plătit. Aceștia au la dispoziție un nou model, instrucțiunile de completare și de depunere pentru anul 2024 a formularului 212.
Contribuabilii au la dispoziție un nou model al formularului 212 "Declaraţie unică privind impozitul pe venit şi contribuţiile sociale datorate de persoanele fizice", reglementate de OPANAF 6/2024.
Declarație se completează și se depune de către persoanele fizice care au realizat, individual sau într-o formă de asociere, venituri sau pierderi din România sau/și din străinătate și care datorează impozit pe venit și contribuții sociale obligatorii.
Mai mult, declarația trebuie să fie depusă și de către următoarele categorii de contribuabili:
În 2024, baza anuală de calcul a CAS la persoanele fizice care realizează venituri din activități independente și din drepturi de proprietate intelectuală, excepția veniturilor prevăzute la art.72, alin.(3) din Codul Fiscal, o reprezintă venitul ales de contribuabil, care nu poate fi mai mic decât:
Fiscul recomandă depunerea declarației unice prin mijloace electronice, în conformitate cu prevederile legale în vigoare. Puteți alege să trimiteți declarația prin intermediul serviciului "Spațiul privat virtual" accesând portalul www.anaf.ro.
O altă modalitate de a trimite declarația este prin intermediul serviciului "Depunere declarații", disponibil pe portalul www.e-guvernare.ro pe baza certificatului digital calificat.
Totodată, declaraţia se poate depune în format letric, direct la registratura organului fiscal sau prin poştă, cu confirmare de primire.
În 2024, termenul limită de depunere a declarației unice în vederea declarării venitului realizat și stabilirii sau definitivării impozitului anual pe venit şi a contribuţiilor sociale este 27 mai.